CELEX: 62010TA0168
Language: et
Date: 2012-09-19 00:00:00
Title: Kohtuasjad T-168 ja T-572/10: Üldkohtu 19. septembri 2012 . aasta otsus — Komisjon versus SEMEA ja Commune de Millau (Vahekohtuklausel — Sellise kohaliku arengu meetme toetusleping, mis seisneb Millaus (Prantsusmaa) kohalike ettevõtjate Euroopa keskuse loomises ja käivitamises — Tehtud ettemaksetest osa tagastamine — Sellise hagi vastuvõetavus, mis on esitatud Prantsuse õiguse alusel asutatud ning äriregistrist kustutatud äriühingu vastu — Prantsuse õiguse kohaldatavus — Haldusleping — Alusetult saadu tagastamine — Aegumine — Vahekohtuklauslile tuginemise võimalikkus — Võlakohustuse ülevõtmine — Aktsessoorsuse teooria — Leping kolmanda isiku kasuks)

27.10.2012   
            
            
               ET
            
            
               Euroopa Liidu Teataja
            
            
               C 331/18
            
         
      Üldkohtu 19. septembri 2012. aasta otsus — Komisjon versus SEMEA ja Commune de Millau
      (Kohtuasjad T-168 ja T-572/10) (1)
      
      (Vahekohtuklausel - Sellise kohaliku arengu meetme toetusleping, mis seisneb Millaus (Prantsusmaa) kohalike ettevõtjate Euroopa keskuse loomises ja käivitamises - Tehtud ettemaksetest osa tagastamine - Sellise hagi vastuvõetavus, mis on esitatud Prantsuse õiguse alusel asutatud ning äriregistrist kustutatud äriühingu vastu - Prantsuse õiguse kohaldatavus - Haldusleping - Alusetult saadu tagastamine - Aegumine - Vahekohtuklauslile tuginemise võimalikkus - Võlakohustuse ülevõtmine - Aktsessoorsuse teooria - Leping kolmanda isiku kasuks)
      (2012/C 331/29)
      Kohtumenetluse keel: prantsuse
      
         Pooled
      
      
         Hageja: Euroopa Komisjon (esindajad: S. Petrova, keda abistas advokaat E. Bouttier)
      
         Kostjad: Société d’économie mixte d’équipement de l’Aveyron (SEMEA) (Millau, Prantsusmaa) ja Commune de Millau (Prantsusmaa) (esindajad: advokaadid L. Hincker ja F. Bleykasten)
      
         Ese
      
      Nõue tagastada põhisumma 41 012 eurot, mille komisjon maksis tema poolt SEMEA-le antud abi raames võimaldatud tagatise alusel, koos sellelt summalt maksmisele kuuluvate ja tulevikus tekkivate viivitusintressidega ning muude summadega, mis hüvitavad komisjonile tekitatud kahju.
      
         Resolutsioon
      
      
                  1.
               
               
                  Liita kohtuasjad T-168/10 ja T-572/10 kohtuotsuse tegemiseks.
               
            
                  2.
               
               
                  Kohustada segaosalusega äriühingut Société d’économie mixte d’équipement de l’Aveyron (SEMEA) ja Millau kohalikku omavalitsusüksust (Prantsusmaa) tasuma solidaarselt ja ühiselt Euroopa Komisjonile põhisumma 41 012 eurot koos viivitusintressidega Prantsusmaal kohaldatava seadusjärgse aastamääraga alates 27. aprillist 1993 kuni põhisumma täieliku tasumiseni. 15. aprillil 2010 ning iga kalendriaasta möödumisel sellest kuupäevast võlgnetavad intressid kapitaliseeritakse neilt intresside tasumiseks.
               
            
                  3.
               
               
                  Jätta komisjoni hagiavaldused kohtuasjades T-168/10 ja T-572/10 ülejäänud osas rahuldamata.
               
            
                  4.
               
               
                  Jätta SEMEA vastuhagi kohtuasjas T-168/10 ja Millau kohaliku omavalitsuse vastuhagi kohtuasjas T-168/10 rahuldamata.
               
            
                  5.
               
               
                  Jätta kohtuasjas T-168/10 SEMEA kohtukulud tema enda kanda ja mõista temalt välja komisjoni kohtukulud.
               
            
                  6.
               
               
                  Jätta kohtuasjas T-572/10 Millau kohaliku omavalitsusüksuse kohtukulud tema enda kanda ja mõista temalt välja komisjoni kohtukulud.
               
            
         (1)  ELT C 161, 19.6.2010